מוזיקה להתחפש איתה - וואלה! ZONE
מוזיקה להתחפש איתה
טברסקי לא יתן לכם לעבור את פורים בלי פסקול מתאים. קבלו שירים לצהול ולשמוח איתם
בן טברסקי יום שלישי, 10 במרץ 2009, 18:14
חג פורים, חג פורים, חג גדול לילדים, כולם מתחפשים, כולם משתכרים ויש מסיבות. הנה מיקס שירומם לכם את אווירת הפורים. אה, ולא יהיה פה ג'אז מכיוון שאי אפשר לקיים חג פורים מוצלח כשיש שעמום כמו ג'אז ברקע, נו באמת.
"The Misfits - "Halloween
שמעו, אי אפשר לתאר את הגדולה של המיספיטס, ואת כמה שכל הדיסקוגרפיה שלהם עם הסולן הראשון הטוב ביותר שלהם (ואולי הטוב ביותר אי פעם על כדה"א שאחז במיקרופון) גלן דנציג, מתאימה לאווירת פורים. פאנק ישן עם המון אלמנטים של בי מוביז, להקה מושלמת.
"The Sonics - "The Witch
הסוניקס, להקת הגראז' האולטימטיבית עם הלהיט "המכשפה", להיט שיגרום לכם לרקוד כל הלילה בתחפושת הצ'יזית שהכנתם לעצמכם. וזכרו -
She's an evil chick she's the witch!
"The Cramps - "Human Fly
הקרמפס (אסור להשתמש)
תהיו חובבי תרבות אמריקאית שולית כמו בי מוביז, מרוצי מכוניות ועוד, תוסיפו לזה אחושילינג אנרגיות של פאנק, קצת פסיכדליה אם אתם מתעקשים, והנה לכם, להיט פסיכובילי חולני!
"The Stooges - "Raw Power
איגי פופ מלך העולם עם להקתו הסטוג'ס מספקים חתיכת להיט רוק'נ'רול לרקוד איתו, איגי צורח במעמקי נשמתו על הכוח הגולמי ((Raw Power, אותו כוח שגורם לנו לרקוד לקצב של המתים החיים ולהתאהב בעולם התחתון (עולם תחתון בקטע של מוות וכאלה). לא ברור אם הוא מדבר על סמים, רוק'נ'רול או סתם שטויות, אבל מה  אתם הולכים לרקוד!
"Murder City Devils - "Dance Hall Music
הכרתי את הלהקה הזאת קצת בטעות מכיוון שחיפשתי מידע על קודי וויליס, שהוא המתופף התותח של Big Business. מי היה מאמין שהוא תופף בעבר בלהקת פסיכובילי. אחלה שיר לריקודים.
"The Mummies - "I'm Gonna Kill My Baby Tonight
המאמיז (אסור להשתמש)
המאמיז הן אחת מלהקות הגראז' רבייבל הטובות ביותר. ובאמת שאי אפשר שלא לאהוב להקה שמתחפשת למומיות בהופעות שלה למעלה מעשור ומנגנת גראז' מטורף ומחורע עם סאונד עקום (במובן הטוב כמובן). השיר הזה יגרום אפילו לפרעונים לרקוד!
"Mr Bungle - "Travolta
אצל הלהקה הזאת כל יום היה פורים. תחפושות, מוזיקה מחורפנת, מיתוסים כאלו ואחרים לגבי חברי להקה, טירוף! אין לי איך להסביר את מה שהולך שם מלבד זה שחובה לשמוע. בחייאת מייק פאטון, אם כבר פיית' נו מור מתאחדים, אז תהיה גבר ותאחד את מיסטר באנגל!
"Coachwhips - "Body And Brains
I wanna eat your body"
I wanna peel your skin,
and let the fun be pain.
this one here is the last one
so put down your moms phone and pick up the gun?''
כל זה יחד עם מקצב פשוט טו ואיכות סאונד שתעשה לכם חיים קשים, אבל מהנים!
יאללה פורים שמח! ובלי השטויות האלה עם נפצים.
מוזיקה לאנשים שונאים פוליטיקאים פסקול לחדר המיטות כך עושים את זה נכון: השתלת שיער לנשים וגברים תוכן מקודם